Emane, Prabowo dhewe durung ana kesaguhan gumathok kanggo munggah blabar kawat, bali ayun-ayunan karo Jokowi. Sing dumadi malah, saben ana “kebulatan tekad” DPD Gerindra nyeng­kuyung Prabowo dadi Capres 2019, Ketum Gerindra kuwi ora ngestreni. Jare para elit ing DPP, Prabowo lagi “mere­nung”, embuh apa karepe. Sing genah rayi dalem pribadi Hashim Djojohadi­kusuma, kangmase nembe positif nya­pres yen Gerindra bisa menang Pilgub ing 17 pro­vinisi. Tegese, bakal nembe ana putusan sa­wise Pilkada 27 Juni 2018.
